CELEX: 32010D0244
Language: bg
Date: 2010-04-26 00:00:00
Title: 2010/244/ЕС: Решение на Комисията от 26 април 2010 година за принципно признаване на пълнотата на документацията, представена за подробен преглед с оглед на възможното включване на 1,4-диметилнафтален и цифлуметофен в приложение I към Директива 91/414/ЕИО на Съвета (нотифицирано под номер C(2010) 2518) (текст от значение за ЕИП)

29.4.2010   
            
            
               BG
            
            
               Официален вестник на Европейския съюз
            
            
               L 107/22
            
         РЕШЕНИЕ НА КОМИСИЯТА
   от 26 април 2010 година
   за принципно признаване на пълнотата на документацията, представена за подробен преглед с оглед на възможното включване на 1,4-диметилнафтален и цифлуметофен в приложение I към Директива 91/414/ЕИО на Съвета
   (нотифицирано под номер C(2010) 2518)
   (текст от значение за ЕИП)
   (2010/244/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 3 от нея,
   като има предвид, че:
   
               (1)
            
            
               В Директива 91/414/ЕИО се предвижда изготвянето на списък на Европейския съюз на активни вещества, разрешени за включване в състава на продукти за растителна защита.
            
         
               (2)
            
            
               На 25 юни 2009 г. DormFresh Ltd. внесе пред съответния орган на Нидерландия документация за активното вещество 1,4-диметилнафтален и заявление за вписването му в приложение I към Директива 91/414/ЕИО.
            
         
               (3)
            
            
               На 21 юли 2009 г. Otsuka Chemical Co. Ltd. внесе пред съответния орган на Нидерландия документация за активното вещество цифлуметофен и заявление за вписването му в приложение I към Директива 91/414/ЕИО.
            
         
               (4)
            
            
               Органът на Нидерландия уведоми Комисията, че въз основа на предварителното разглеждане документацията за въпросните активни вещества изглежда отговаря на изискванията за данни и информация, посочени в приложение II към Директива 91/414/ЕИО. Изглежда също така, че представената документация удовлетворява изискванията за наличие на данни и информация, определени в приложение III към Директива 91/414/ЕИО по отношение на даден продукт за растителна защита, съдържащ разглежданите активни вещества. В съответствие с член 6, параграф 2 от Директива 91/414/ЕИО документацията впоследствие беше изпратена от съответните заявители до Комисията и другите държави-членки и беше представена в Постоянния комитет по хранителната верига и здравето на животните.
            
         
               (5)
            
            
               С настоящото решение следва официално да се потвърди на равнище Европейски съюз, че по отношение на документацията се счита, че тя принципно удовлетворява изискванията по отношение на данните и информацията, посочени в приложение II, и — най-малко за един продукт за растителна защита, съдържащ разглежданите активни вещества — изискванията, определени в приложение III към Директива 91/414/ЕИО.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Документацията относно активните вещества, определени в приложението към настоящото решение, предоставена на Комисията и на държавите-членки с цел включването на въпросните активни вещества в приложение I към Директива 91/414/ЕИО, принципно удовлетворява изискванията по отношение на данните и информацията, предвидени в приложение II към посочената директива.
   Документацията удовлетворява също така изискванията по отношение на данните и информацията, предвидени в приложение III към Директива 91/414/ЕИО, относно даден продукт за растителна защита, съдържащ активното вещество, с оглед на предложената употреба.
   Член 2
   Докладващата държавата-членка подробно проучва посочената в член 1 документация и съобщава на Комисията заключенията от своите проучвания, заедно с препоръките по отношение на включването или невключването в приложение I към Директива 91/414/ЕИО на активните вещества, посочени в член 1, както и всички условия за включването на посочените вещества, във възможно най-кратки срокове, но не по-късно от 30 април 2011 г.
   Член 3
   Адресати на настоящото решение са държавите-членки.
   
      Съставено в Брюксел на 26 април 2010 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 230, 19.8.1991 г., стр. 1.
   
      ПРИЛОЖЕНИЕ
      
         АКТИВНИ ВЕЩЕСТВА, ПРЕДМЕТ НА НАСТОЯЩОТО РЕШЕНИЕ
      
      
                  №
               
               
                  Общоприето наименование, идентификационен номер по CIPAC
               
               
                  Заявител
               
               
                  Дата на заявлението
               
               
                  Докладваща държава-членка
               
            
                  1
               
               
                  1,4-диметилнафтален
                  CIPAC №: без номер
               
               
                  DormFresh Ltd.
               
               
                  25 юни 2009 г.
               
               
                  NL
               
            
                  2
               
               
                  Цифлуметофен
                  CIPAC №: 821
               
               
                  Otsuka Chemical Co. Ltd.
               
               
                  21 юли 2009 г.
               
               
                  NL